דניאל הנדרסון

דניאל הנדרסון (באנגלית: Danielle Henderson) היא סופרת, בלוגרית וחוקרת פמיניסטית אפרו-אמריקאית, בוגרת התוכנית ללימודי נשים ומגדר באוניברסיטת ויסקונסין-מדיסון.

ביוגרפיה

הנדרסון גדלה במשפחה לא-מתפקדת בעיירה וורוויק (Warwick) שבמדינת ניו יורק. בבגרותה היא התנסתה במגורים במקומות רבים, ביניהם, אלסקה, קליפורניה, העיר ניו יורק, בוסטון, אנגליה ורוד איילנד. היא סיימה את לימודי התואר הראשון באנגלית ולימודי נשים בהצטיינות יתרה ותואר שני בלימודי נשים ומגדר באוניברסיטת ויסקונסין. הנדרסון כבת 35 ומתגוררת כיום עם בן זוגה, סת', במדיסון שבמדינת ויסקונסין.

פרסומים

ספרה הראשון של הנדרסון, Tales From Fish Camp, התפרסם בשנת 2004 בהוצאת AiT/Planet Lar. כמו כן, היא פרסמה מאמרים בכתבי עת ובפרסומים מקוונים אמריקאיים, ביניהם: המגזין ניו יורק, Rookie Magazine, Kitchen Sink Magazine, ו- Rivet Magazine ; וכן באנתולוגיה Cringe: Teenage Diaries, Journals, Notes, Letters, Poems, and Abandoned Rock Operas, שיצאה לאור בשנת 2008 בעריכת שרה בראון, בהוצאת Crown.
עיקר פרסומה של הנדרסון נובע מבלוג פופולרי בשם "Feminist Ryan Gosling", שהיא כותבת החל מסוף שנת 2011, ובשנת 2012 אף פרסמה ספר המתבסס על בלוג זה בהוצאת Running Press.
כתיבתה סאטירית והומוריסטית ומתמקדת בעיקר בנושאים פמיניסטיים וחברתיים.

תאוריות

"היי גירל. דרידה אמנם חושב שהשפה גמישה מספיק כדי להתגבר על הפער המגדרי, אבל אני לא יכול לתאר עולם שבו נהיה אפילו קרובים יותר".
"Hey Girl. Derrida thinks language is fluid enough to break the gender divide, but I can't imagine a world where we could get closer." (Kindle edition, 96/498).
"היי גירל. אני מסכים עם צ'נדרה מוהנטי שהפמיניזם המערבי חוטא כאשר הוא מתייחס לנשים כאל "עולם שלישי", כי עבורי, כל הנשים הן מספר אחד.
"Hey Girl. I agree with Chandra Mohanty that Western feminism has a problem with referring to women as a "third world", since all women are no. 1 in my heart." (107/498).
"היי גירל. אני מאמין שהתאוריה של פוקו, לפיה נישואים הם כלי שפותח על ידי ממשלות, כדי להתערב בהקצאה של זכויות מקרקעין ולנרמל הטרוסקסואליות, אבל אני בכל זאת רוצה לבלות אתך את שארית חיי".
"Hey Girl. I believe Foucault's theory of marriage is a governmentally developed tool that interferes with the appropriation of land rights and normalizes heterosexuality, but I still want to spend the rest of my life with you." (118/498).
"היי גירל. כשאני לידך, קשה לי להשלים עם התאוריה של דה בובואר על הגניוס הנשי האבוד."
"Hey Girl. It's hard for me to reify de Beauvoir's theory of lost female genius when I'm around you." (370/498).
"היי גירל. אני יודע מה שג'ודית באטלר חושבת על ערעור הפרדיגמה הדומיננטית ודחיית ההטרו-נורמטיביות, אבל הבאתי לך את הפרח הזה."
"Hey Girl. I know how Judith Butler feels about subverting the dominant paradigm and rejecting naturalization of heteronormativity, but I got you this flower." (388/498).

סדר היום הפמיניסטי

"היי גירל. מכיוון שאת מרוויחה 0.77$ לעומת כל דולר שאני מרוויח, אשמח לשלם על כרטיסי הקולנוע הלילה."
"Hey Girl. Since you make $0.77 for every dollar I earn I'm happy to pay for the movie tickets tonight." (154/498).
"היי גירל. מכיוון שעליך מוטל העול הכפול של עבודה בתוך ומחוץ לבית, והסטיגמה החברתית שמתלווה לבחירה בשתי האפשרויות או באחת מהן, תני לי להכין לך אוכל הערב."
"Hey Girl. Since you have the dual burden of working both in and outside of the home and the social stigma attached to choosing both or either, why don’t you let me make dinner tonight." (184/498).
"היי גירל. התיקון המוצע לחוקה לגבי שוויון זכויות עדיין לא אומץ, אבל אנשים טורחים לצאת בהמוניהם לרחובות בגלל משחק פוטבול???"
"Hey Girl. The Equal Rights Amendment hasn’t been adopted, but thousands of people are taking to the streets for a FOOTBALL victory?" (261/498).
"היי גירל, אם עוד מישהו ינסה לשכנע אותי שהממשלה צריכה להכתיב את אפשרויות הרבייה של נשים, אני אתנגש עם המכונית הזאת בקיר".
"Hey Girl. If one more person tries to convince me that government has any business dictating reproductive options for women, I will drive this car into a wall." (299/498).
"היי גירל. אם המתקפה על הפמיניזם גורמת לאנשים לחשוב שהשגנו כבר כל מה שאפשר עבור נשים, איך אתם מסבירים מישהי כמו מישל בקמן?"
"Hey Girl. If feminist backlash would have people believe that we've done all we can for women's rights, how do you explain Michelle Bachmann?" (411/498).

תקשורת ובידור

"היי גירל. אני מקווה שזה ייגמר בקרוב – בבית מחכה רק לי מגש של חומיות וקלטת של מרגרט צ'ו עם שמי עליהם".
"Hey Girl. I hope this is over soon – there's a box of brownies and a Margaret Cho DVD at home with my name all over them." (122/498).
"היי גירל. אנחנו יכולים להמשיך ולדבר על פוסט-סטרוקטורליסטים והעיסוק שלהם בנרטיבים, אבל חשבתי שיהיה כיף ללכת הביתה, להיכנס למיטה ולראות את באפי."
"Hey Girl. We could keep talking about poststructuralists and their engagement with narrative, but I thought it would be fun to go home, get in bed and watch Buffy.
"היי גירל. אני חושב שהרפורמה בחינוך צריכה להתחיל ולהיגמר בזה שינגנו ברמקולים את השיר של קווין לטיפה, UNITY, בכל תחילה וסיום של יום לימודים."
"Hey Girl. I think educational reform should begin and end with Queen Latifah's 'U.N.I.T.Y.' blasting over the loudspeaker at the start and close of every school day." (193/498).
"היי גירל. אני ממש לא מבין איך זה שעדיין לא הציבו פסל לכבודה של איימי פולר."
"Hey Girl. No, actually, I do not understand why there hasn’t been a statue created in Amy Poehler's honor". (267/498).
"היי גירל. לא משנה מה אומרים על סקס והעיר הגדולה, אני עדיין חושב שתוכנית הטלוויזיה הכי פמיניסטית מאז ומעולם הייתה בנות הזהב."
"Hey Girl. Say what you will about Sex and the City, but I maintain that Golden Girls was the most feminist show ever featured in television." (327/498).

הנדרסון והומור פמיניסטי

אחת מהתכונות המיוחסות באופן סטריאוטיפי לפמיניסטיות היא "היעדר חוש הומור". הבלוג של הנדרסון מתכתב במכוון עם הסטריאוטיפ הזה, בניסיון להתייחס בקלילות ובהומור עצמי לנושאים פמיניסטיים כבדי משקל. ה"האשמה" הנפוצה הזו כנגד פמיניסטיות, היא נגזרת של סירובן לקבל בדיחות מצ'ואיסטיות ומיזוגניות ככלל, ויחסן המחמיר להומור נחות הניזון מהחפצת נשים, מזלזול בהן ומהנצחתן כיצורים רדודים ושטחיים בפרט. כאשר פעילות פמיניסטיות מגיבות בחריפות ל"הלצות" מסוג זה, הן מותקפות מייד כ"היסטריות", "יבשושיות" וכ"נעדרות חוש הומור". אמנם, זוהי כבר מוסכמה שאין להתבדח על חשבונן של אוכלוסיות מוחלשות כמו נכים, מפגרים, פגועי נפש וקבוצות אתניות למיניהן (שחורים, אסייתיים) – הומור כזה הוא בעליל פוגעני, חסר רגישות וגזעני; אולם, בנשים, מותר גם מותר להשתלח. אלה שמפצירים בפמיניסטיות להיות יותר קלילות ולפתח חוש הומור, עושים זאת "לטובתן", במסגרת מה שמקובל לכנות הסגברה- כך, מוסבר לנשים שמאבקן למען הפמיניזם רק יצא נשכר אם ישכילו להתייחס אליו בהומור .